Diari Oficial de la Generalitat Valenciana


Sumari del DOGV 5524, del 31-05-2007 (2007/7112)

RESOLUCIÓ de 3 de maig de 2007, de la Direcció General de Qualitat Ambiental, per la qual s'atorga a l'empresa Fritta, SL, l'autorització ambiental integrada per a la fabricació de frites, esmalts i colors ceràmics al terme municipal d'Onda (Castelló).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5524

Data del DOGV
:   31-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/7112


Data del document
:   03-05-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Onda
    * empresa industrial
    * ceràmica

RESOLUCIÓ de 3 de maig de 2007, de la Direcció General de Qualitat Ambiental, per la qual s'atorga a l'empresa Fritta, SL, l'autorització ambiental integrada per a la fabricació de frites, esmalts i colors ceràmics al terme municipal d'Onda (Castelló). [2007/7112]  
Vistos els documents que es troben en poder de l'expedient 058/05 IPPC, instruït a instàncies de l'empresa Fritta, SL., a fi d'obtenir l'autorització ambiental integrada per a una indústria de fabricació de frites, esmalts i colors ceràmics s'emet aquesta resolució de conformitat amb els següents,  
Antecedents de fet  
Primer. Amb data 27 de maig del 2005, Vicente Luis Roig Colubi en representació de l'empresa Fritta, SL., amb CIF B-12.015756, presenta en la conselleria de Territori i Habitatge, sol·licitud d'autorització ambiental integrada per a una indústria de fabricació d'esmalts ceràmics ubicada a la ctra. CV-20, km 8 d'Onda (Castelló), i que es detalla en l'annex I.  
A la sol·licitud s'adjunta l'informe urbanístic favorable emés per l'Ajuntament d'Onda amb data 17 d'agost del 2004.  
Segon. Amb data 3 d'agost del 2005, la conselleria de Territori i Habitatge requereix nova documentació a l'empresa, presentant-se amb data 7 de novembre del 2005.  
Tercer. Amb data 1 de març del 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, publicant anunci en el Diari Oficial de la Generalitat (DOGV núm. 5209).  
Durant aquest no es presenten al·legacions al projecte en aquesta conselleria i en l'Ajuntament d'Onda, i en l'expedient consta certificat de la informació pública.  
Quart. Posteriorment amb dates diverses, es presenta per part de l'empresa documentació complementària aclaridora, a requeriment d'aquesta conselleria.  
Cinqué. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament d'Onda que emet un informe favorable amb data 17 de maig del 2006.  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.  
Sisé. Amb data 21 de març del 2007 la Secretaria Autonòmica de Territori i Medi Ambient emet la declaració d'impacte ambiental, en la qual estima acceptable, només a l'efecte ambiental, el projecte per a l'obtenció de l'autorització ambiental integrada i l'estudi d'impacte ambiental, sempre que es complisquen les condicions que s'adjunten en l'annex II d'aquesta autorització.   
Seté. Segons el que disposa l'article 19 de la Llei 16/2002, la Confederació Hidrogràfica del Xúquer, amb data 2 d'abril del 2007 emet un informe favorable respecte a l'abocament zero de les aigües residuals industrials, condicionat a la presentació dels contractes d'acceptació de les aigües de la bassa d'aigua de colors per gestor autoritzat i de les aigües residuals industrials per part d'atomitzador.   
Vuité. Amb data 18 d'abril del 2007 es realitza el tràmit d'audiència a l'interessat sense haver presentat observacions a la proposta de resolució.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 3.3 de l'annex 1 de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, i en els articles 27 i següents de la Llei 2/2006, de 5 de març, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge, d'acord amb l'article 3.H de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge, i la seua Ordre de desenvolupament de 15 de febrer del 2007, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist quant antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la conselleria Territori i Habitatge, resolc:  
Primer  
Concedir a Fritta, SL, l'autorització ambiental integrada per a la indústria de fabricació de frites, esmalts i colors ceràmics, situada a la ctra. CV-20, km. 8, d'Onda (Castelló), d'acord amb el Projecte de sol·licitud d'autorització ambiental integrada per a indústria de fabricació de frites, colors i esmalts ceràmics, de 24 de maig del 2005, i subscrit per Guillermina Badal Pitarch, quedant inscrita en el Registre General d'Instal·lacions IPPC de la Comunitat Valenciana amb el número 074-07/AAI/CV, condicionada al compliment dels requisits següents:  
1. Emissions atmosfèriques  
S'inclouen en aquesta autorització els focus d'emissió següents:  
  
Els valors límit d'emissió de contaminants provinents de forns de fusió (focus FH1001 a FH 1004) seran els següents:  
  
Quant a valors límit d'emissió de contaminants provinents dels forns de calcinació de pigments (focus 2001 i 2003), s'haurà de complir:  
  
Quant a valors límit d'emissió de contaminants provinents d'altres focus, s'haurà de complir:  
  
La periodicitat mínima de control de les emissions en els focus canalitzats per una entitat col·laboradora en matèria de qualitat ambiental (ECMCA) en cada focus serà la següent, segons el cabal emés:  
  
S'haurà de dur a terme un control per ECMCA de les emissions de partícules, NOx, SO2, clorurs, fluorurs i metalls, amb una freqüència almenys anual, en els focus provinents dels forns de fusió de frites.  
L'emmagatzemament i manipulació de materials pulverulents s'haurà de realitzar en les condicions següents:  
a) Instal·lacions d'emmagatzemament tancades.  
b) Tancament i desempolsament de tots els sistemes de transport de matèries primeres pulverulentes a les fàbriques (cintes transportadores, catúfols, etc.).  
c) Aspiració i espolsada de totes les instal·lacions de càrrega de frites.  
Hauran de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'aspiracions de material pulverulent i forns de fusió de frites.  
S'assegurarà el funcionament correcte dels sistemes correctors dels focus que evacuen corrents de gasos provinents dels forns de fusió de frites mitjançant el control i registre en continu de, almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i calibratge d'aquest paràmetre haurà de ser verificat per entitats col·laboradores de l'administració en matèria de qualitat ambiental i estar a disposició de la conselleria de Territori i Habitatge.  
S'hauran de complir les condicions de presa de mostres i expressió de resultats següents:  
Punts de presa de mostra: Els focus canalitzats, hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera haurà de ser tal que garantisca una correcta dispersió dels contaminants emesos. Més concretament, la seua altura no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no hi haja altres estructures d'altura superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o esclat).  
Preferiblement, la temperatura dels gasos en el punt de mostratge haurà de ser menor de 200ºC.  
Els mesuraments s'hauran de realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
a) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15% de O2.  
Les mesures de fluor es realitzaran amb sondes de tefló o material teflonat.  
Abans del 28 de febrer de cada any haurà de notificar a la Direcció General de Qualitat Ambiental les dades sobre les emissions a l'aire de la instal·lació relatius a l'any anterior, mitjançant el Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener del 2007, de la conselleria de Territori i Habitatge, per la qual s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol del 2000.  
2. Soroll  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica, o en l'ordenança municipal corresponent, en cas de ser més restrictius.  
En particular, els límits sonors establits en la Llei 7/2002 per a zones d'ús industrial són:  
  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
Se'ls concedeix un termini de tres mesos, a partir de la concessió d'aquesta autorització perquè presenten l'informe de l'última auditoria acústica realitzada.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
3. Abocaments  
3.1. Abocament d'aigües residuals industrials  
La documentació aportada justifica i defineix la inexistència d'abocament d'aigües residuals a domini públic hidràulic (abocament zero).  
No obstant això, haurà d'aportar còpia del contracte amb gestor autoritzat per a la retirada de les aigües procedents de la bassa de colors i del contracte d'acceptació de les aigües residuals industrials per part de l'empresa atomitzadora.  
Els valors de reciclatge intern o extern d'aigües residuals han de ser superiors al 70% considerant la relació en volum (m³) entre l'aigua reutilitzada i l'aigua residual resultant del procés. El còmput és aplicable a balanços anuals.  
Abans del 28 de febrer de cada any hauran de notificar-se a la Direcció General de Qualitat Ambiental les dades sobre les emissions a l'aigua de la instal·lació relatives a l'any anterior, mitjançant el Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener del 2007, de la conselleria de Territori i Habitatge, per la qual s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol del 2000.  
S'hauran de realitzar controls periòdics de les canaletes que transporten l'aigua residual industrial des de tots els focus de generació fins a les basses d'emmagatzemament, les quals hauran de ser perfectament impermeable.  
Es duran a terme les mesures de control i emergència respecte d'abocaments accidentals descrites en el projecte, com també el protocol de manteniment d'aquestes mesures.  
3.2. Abocament d'aigües sanitàries  
L'abocament d'aigües sanitàries es realitza a la xarxa municipal de sanejament.  
3.3. Abocament d'aigües pluvials  
Es conduiran a la xarxa de sanejament de pluvials mitjançant xarxa separativa.  
4. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense tenir l''autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.  
5. Residus  
5.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus, i la Llei 10/2000, de 12 de desembre, de residus de la Comunitat Valenciana, i al Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.   
S'autoritza la producció dels residus següents, sempre que la seua capacitat de generació anual siga de l'ordre de magnitud que a continuació es detalla i la producció en les instal·lacions del centre detallat en l'annex I siga de l'ordre de 76.693 t/any de frites, 46.940 t d'esmalts en gra, 17.100 t/any d'esmalts líquids, 4.668 t/any de micronitzat i 500 t/any de colors.  
  
  
  
L'esmentat centre productiu queda inscrit en el Registre General de Productors Autoritzats de Residus de la Comunitat Valenciana amb el número de referència 319/P/RTP/CV, conforme estableix l'article 46 de la Llei 10/2000, de 12 de desembre, de residus de la Comunitat Valenciana, i que haurà de figurar en els documents de control i seguiment i la resta de documentació que ho requerisca.   
Els residus no perillosos s'hauran de lliurar a un gestor autoritzat per a aquesta activitat, tal com consta en el projecte.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització, i hauran de ser entregats a gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdós quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o dificulte la seua gestió.  
S'haurà de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà segons la naturalesa del vessament.  
L'envasament i etiquetatge dels residus serà d'acord amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat, com també el número de document de control i seguiment utilitzat, si és el cas, i el gestor a qui es lliura el residu.  
Lliurarà els residus perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'haurà d'elaborar un pla de prevenció i reducció de residus perillosos el qual s'haurà de presentar a la Direcció General de Qualitat Ambiental.  
Així mateix haurà d'emplenar la declaració anual de productor de residus perillosos i no perillosos, la qual serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cadascun d'ells i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.  
6. Mesures que s'han d'adoptar en situacions diferents de les normals que puguen afectar el medi ambient.  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat pel que fa al funcionament de les instal·lacions.  
Així mateix, quan es determine el cessament de l'activitat, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
7. Declaració d'impacte ambiental  
S'hauran de complir les condicions establides en la declaració d'impacte ambiental emesa per la Direcció General de Gestió del Medi Natural de data 21 de març, la qual s'adjunta en l'annex II d'aquesta resolució.  
8. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi.  
Haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desenvolupament de la llei esmentada.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, i s'haurà de presentar prèviament un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisi i comprovacions, amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. La realitzarà, a la posada en marxa de les instal·lacions, personal de la Direcció General de Qualitat Ambiental.  
Cinqué  
L'Administració deixarà sense efecte aquesta resolució en el moment en què observe qualsevol incompliment de les condicions que s'hi imposen, amb audiència prèvia de l'interessat.  
Sisé.  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la pròpia mateixa autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté  
En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la conselleria de Territori i Habitatge en el termini d'un mes des del següent al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 3 de maig de 2007. El director general de Qualitat Ambiental: Jorge Lamparero Lázaro.  
ANNEX I  
DESCRIPCIÓ DEL PROJECTE  
Fritta és una empresa dedicada a la fabricació i comercialització de frites, esmalts i colors ceràmics, ubicada a Onda.  
La producció és de l'ordre de 76.693 t/any de frites, 46.940 t d'esmalts en gra, 17.100 t/any d'esmalts líquids, 4.668 t/any de micronitzat i 500 t/any de colors.  
L'empresa consta de 16 forns de fusió de frites fonamentalment i dos forns de calcinació de pigments, que funcionen alternativament.  
Per a la formulació de frites s'utilitzen matèries primeres majoritàries que s'emmagatzemen en sitges individuals i altres minoritàries que s'emmagatzemen en sacs i contenidors flexibles. En la mescladora es dosifiquen les matèries primeres i es mesclen.  
Les mescles es porten mitjançant un sistema d'impulsió a unes sitges, des d'on s'introdueixen en els forns de fritatge a 1500 ºC.  
La mescla fosa es refreda amb aigua i es forma la frita, que s'emmagatzema en contenidors flexibles per a la seua distribució o ús intern.  
Per a l'obtenció de frita granulada, se seca en assecadors la frita obtinguda en el procés anterior, es tritura en una trituradora de frita i es passa per un tamís. Aquesta frita granulada s'homogeneïtza manualment i s'ensaca.  
Les frites granulades pintades s'obtenen mesclant en una formigonera colorants i frita granulada base.  
Per a la fabricació de frita granulada mescla es mesclen diverses frites granulades en funció del que es vullga obtenir.  
El procés de fabricació d'esmalts líquids consisteix en la molturació de matèries primeres amb aigua en molins de boles. Si aquests esmalts se sotmeten a un procés d'assecament (micronitzat) s'obté un esmalt en sec.  
Per al control d'emissions atmosfèriques, els forns de frita disposen de filtres de mànegues, de manera que cada filtre recull les emissions de quatre forns.  
També s'han instal·lat filtres en la planta pilot, assecadors, trituradora de frita i de captació de pols ambiental.  
Per a l'abocament d'aigües sanitàries i pluvials a la xarxa de clavegueram, l'empresa té l'autorització de l'Ajuntament d'Onda.  
No es produeix abocament d'aigües residuals industrials (abocament zero).  
Els residus s'emmagatzemen en l'ecoparc, facilitant la recollida al gestor autoritzat.   
ANNEX II  
CONDICIONAT DE LA DECLARACIÓ   
D'IMPACTE AMBIENTAL  
La constitució química de l'aigua de la secció denominada Colors no ha sigut descrita i és molt probable que continga metalls pesants, per la qual cosa el promotor caracteritzarà aquesta aigua, que excepte resultats en contra, ha de constituir un residu perillós. Cada vegada que es fabriquen nous productes o es realitzen noves formulacions serà necessari caracteritzar l'"aigua de colors".  
La neteja d'envasos ha d'estar expressament autoritzada per la Direcció General de Qualitat Ambiental.  
Les aigües residuals domèstiques si s'aboquen al clavegueram municipal, hauran d'observar els paràmetres que exigeix l'ordenança municipal i atenir-se als controls i la periodicitat disposats en aquesta.  
S'haurà de disposar de l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat s'haurà de gestionar segons la naturalesa del vessament.  
Es realitzaran les auditories acústiques exigides pel Decret 266/2004, de 3 de desembre, de la Generalitat Valenciana, de protecció contra la contaminació acústica. Els nivells acústics de recepció externs que han de complir les instal·lacions es regiran per la taula 1 de l'annex II de la llei esmentada.  
Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, hauran de ser comunicats a la Direcció General de Gestió del Medi Natural de la conselleria de Territori i Habitatge, la qual establirà, si escau, l'aplicació de nous condicionants.  
Les matèries primeres pulverulentes es depositen en les cobertes i superfícies horitzontals de la fàbrica i són arrossegades per l'aigua de les precipitacions. Fritta, SL haurà de disposar d'un tanc o bassa addicional, capaç d'emmagatzemar l'aigua caiguda durant quinze minuts, amb una intensitat màxima previsible d'un període de retorn de 25 anys. Aquesta aigua es pot emprar en el procés, o se li separaran els metalls pesants per a abocar-la posteriorment a la xarxa general de clavegueram, i en aquest cas haurà de disposar de l'autorització expressa de l'Ajuntament i el sediment serà gestionat com un residu perillós.  
Tots els dies es netejaran amb una agranadora industrial, proveïda d'aspiració i filtre per a separar la pols, les superfícies exteriors de les instal·lacions. Els residus arreplegats, tindran la consideració de perillosos i hauran d'emmagatzemar-se i entregar-se posteriorment a un gestor autoritzat, d'acord amb la Llei 10/2000, de 12 de desembre, de residus.  
Segons estableix l'apartat 1.A de l'article 22 de la Llei 16/2002, d'1 de juliol, de prevenció i control integrats de la contaminació, s'han de mesurar les emissions de la resta de substàncies contaminants que són susceptibles d'emetre's en la fabricació i vénen recollides en l'annex III de l'esmentada llei, és a dir: F (gas), F en partícules, HCl, Pb, Cd i Tl.  
En funció dels resultats obtinguts i d'acord amb els nivells establits en el Decret 833/1975, de 6 de febrer, pel qual es desenvolupa la Llei 38/1972, i en els nivells definits en el document de millors tècniques disponibles (MTD), publicat per la Comissió Europea, d'acord amb l'apartat 2, de l'article 16, de la Directiva 96/61/CE, s'implementaran les mesures correctores per a prevenir la contaminació atmosfèrica.   
Els mesuraments de l'apartat anterior els realitzarà un organisme de control autoritzat o la mateixa empresa una vegada a l'any.